Downloaded from YTS.MX
Official YIFY movies site: YTS.MX
1942 BOMBAY
RENDŐRSÉG
Itt a Bombayi Rendőrség!
Mindenki békésen hagyja el az épületet!
Üres kézzel!
Ha valaki megpróbál hősködni,
élete hátralévő részét rács mögött fogja tölteni.
Mindenki lassan és nyugodtan hagyja el az épületet!
A saját biztonságuk érdekében.
Ne akadályozzák a munkánkat!
Békésen vonuljanak ki!
ÉDES HAZÁM
- Mennyi 25 meg 25? - Ötven!
- Most már értitek? Jó! - Igen!
Gyerekek, ez a mi sónk.
1930 SZÚRAT
Gandhi ji tanácsát követve mi készítettük ezt a sót
a saját kezünkkel, a Salt Satyagraha mozgalom nevében.
De uram, miért mondta ezt Gandhi ji?
Usha, te két csomag sót kapsz, mert ilyen okosat kérdeztél.
Gyerekek, a britek úgy tekintenek ránk, mint a rabszolgáikra.
Gandhi ji ezt megelégelte, és azt mondta: „A britek menjenek a pokolba!”
Ezután zászlót ragadott, és elindította a sómenetet.
Gyerekek vannak itt!
Éljen Mahatma Gandhi!
Kérem, ne bántsa a tanáromat!
Éljen Mahatma Gandhi!
Uram!
Ne bántsa!
Kérem, ne bántsa a tanáromat!
Vande Mataram.
- Apa, kérlek! - Megverte a rendőrség.
Most már terrorista!
Anya, a britek rossz emberek!
Bántották a tanáromat.
- És engem is. - Gyere ide!
- Ne, apa!
Apa! Apa, kérlek!
Az apád bíró.
- Gondolnod kellett volna rá! - Apa, kérlek!
- Odabent fog enni. - Apa, kérlek, nyisd ki az ajtót! Apa!
Apa!
Hódarvak.
Szibériából repülnek egészen idáig, a Himalája csúcsain át.
Én is repülni akarok, apa.
És honnan lesznek szárnyaid?
Mit tehetünk, ha nincsenek szárnyaid?
Mostantól a tiéd az egész világ!
- Rádió? - Igen.
Londonból szereztem, csak neked.
Mától kezdve a világ összes híre és dala repülni fog hozzád.
Szárnyak!
1942 BOMBAY
Igazságot akarunk!
Bombayben hadiállapotot hirdettek.
Egy brit tiszt a dzsipjével halálra gázolt egy kislányt.
Meddig nyomnak még el minket a britek?
Meddig tűrjük még a szenvedést?
Britek, elég a zsarnokságból!
Elég a zsarnokságból!
- Britek, elég a zsarnokságból! - Elég a zsarnokságból!
- Igazságot akarunk! - Igazságot akarunk!
- Britek, elég a zsarnokságból! - Elég a zsarnokságból!
Balbir!
A félelem elfeledteti az emberekkel a kötelességeiket.
Ma helyesen cselekedtél.
Itt az ideje, hogy többet is tegyél az országodért!
Holnap reggel gyertek a Kongresszusi Irodába!
- Jai Hind! - Jai Hind!
HARIPRASAD BÍRÓ
Winston Churchill miniszterelnök lelkesítő beszédeket tartott Nagy-Britannia-szerte.
Mindenütt arra inspirálta az embereket, hogy magabiztosan és elszántan
harcoljanak a győzelem érdekében.
Ezrek tolongtak az utcákon, hogy láthassák Churchillt,
ahogy a győzelem jelét mutatja, szivarral a szájában.
- Churchill... -„Harcolni fogunk a partokon.”
Churchill parlamenti beszéde
még mindig visszhangzik szerte a világon.
Churchill úgy inspirál bennünket itt, hogy közben Angliában ül.
Churchill megvéd minket a japánoktól és a németektől.
Már megint Churchillt dicsőíti.
Usha, van egy meglepetésem!
Ez az, amire már régóta vártam!
Olyan hivatali autót kaptam a kormánytól, ami illik a beosztásomhoz.
Eddig csak bíró voltam, mostantól bíró úr leszek.
Nézz csak rá!
Három ember is kényelmesen elfér hátul.
Mire vársz? Gyere!
Churchill híve legyen boldog egyedül Churchill autójával!
Usha!
Apám folyton döntéskényszerbe hoz.
És most...
Most, amikor a britek embere lett, hogy állhatnék mellette?
Igazad van.
De ezzel összetörtem apa szívét.
Sosem hittem volna,
hogy ennyire fájhat az, ha helyesen cselekszünk.
Hé!
Én nem vagyok ilyen bátor.
A bátorságom miatt vagy mellettem?
Ez csak az egyik oka annak...
hogy melletted akarok lenni.
Mielőtt elmondom nektek, mit kell tennünk,
ti mondjátok el nekem, hogy mit tehettek a szabadságért!
Balbir úr, apámnak ékszerboltja van,
így segíthetek pénzt gyűjteni.
Irodalmat tanulok,
így segíthetek mindenféle anyagok megírásában.
Orvostudományt hallgatok, az én segítségemre mindenkinek szüksége lesz.
Ez így van!
Fahad?
Meghalok a hazámért, ha kell, Balbir úr.
Én is.
- Te is velem akarsz meghalni? - Igen.
- A halálért is versenybe szállok veled. - Akkor...
- Ne olyan hevesen! - Balbir úr,
Usha és Fahad olyan jó barátok,
hogy azért is megküzdenek majd, hogy ki lépjen előbb a hóhér elé.
Ez egy igazi verseny.
Ti ketten Gandhi ji igaz hívei vagytok.
Nem vehetjük el mások életét a hazánkért,
de a miénket feláldozhatjuk érte.
A brit terror elérte azt a pontot,
amikor már nem tudjuk, mikor lőnek ki egy golyót,
ami elveszi az életünket.
Akkor jobb lesz, ha rögtön munkához látunk!
A legnagyobb forradalmak is apró szervezkedésekkel kezdődtek.
Hozzátok el az új Kongresszusi Közlönyt, a plakátokat és a többi anyagot
a mérnök nyomdájából, és vigyétek a raktárunkba!
Hatalmas elvárásokról beszél, de lóti-futinak használ minket Kamat úr.
A forradalom lángját jöttünk szítani, de röpiratokat hurcolászunk.
Hát nem gyönyörű?
Egy, két, há, négy!
Kémkedtek?
- Nem! - Nem.
A Kongresszusi Irodától jöttünk.
Firdaus, ne bántsd őket!
- Gyertek, táncoljunk! - Gyertek!
- Tetszeni fog.
Én írtam ezt a dalt.
A zenéjét is én szereztem, én énekeltem fel, és a felvételt is én készítettem.
Tényleg?
- Utánozzatok! - Utánozzatok!
Forgasd meg!
Hé, hová mész?
Ez meg mi?
Ezek itt...
a zenei rádióállomásom földi maradványai.
A második világháború miatt
a britek betiltották az összes privát rádióállomást.
Muszáj volt megölnöm szegényt.
Ram Manohar Lohiát kiengedték a börtönből.
Már dr. Ram Manohar Lohiának hívják.
Lohia úr nem passzol az új generációhoz.
Miért, Fahad?
Hogy miért? Gondolj csak bele!
Amikor mindenki Amerikában, vagy a briteknél tanul,
akkor ő miért Németországba megy doktorira?
Mert az összes filozófus német.
Huszonnégy évesen
megalapította a Kongresszusi Szocialista Pártot a Kongresszuson belül.
Azt kérdi: „Miért?”
Csak két évvel idősebb.
És...
Gazdag családból jött, de a fiatalságát mégis a szabadság kivívásának szentelte.
Ez a dr. Ram Manohar Lohia a te embered.
Igen, igaza van.
Gúnyolódj csak velem!
Mintha nem érteném!
Senki sem gúnyolódik veled.
De úgy viselkedsz, mintha te lennél az egyetlen híve a világon.
Nehru úr a hőse,
de Lohia úr még őt sem kíméli a kritikáiban.
Vakon imádsz valakit, aki ellenzi a vak odaadást.
BOMBAYI KONGRESSZUSI KÖZLÖNY
GANDHI JI KÖZÖS IMÁT TART JÖVŐ HÉTEN BOMBAYBEN
Apa!
Régebben is voltak apró vitáink a britekkel kapcsolatban.
De ma túlmentél minden határon!
Ez nem csak egy autó!
Ez egész életem munkájának elismerése.
A britek adták nekem, de keményen megdolgoztam érte.
A családomért!
A britek megértik az önbecsülést.
Nem olyan rosszak.
Most, hogy felvetetted a témát, beszélgessünk róla!
Nem számít, hány kifogásod van,
tény, hogy a britek zsarnokok és terroristák.
Én csak gyűlöletet érzek irántuk.
Gandhi mindenkinek elvette a józan eszét!
Szerinted csak az ország iránt vannak kötelességeid?
A családod iránt nincsenek?
Tizenöt éve tanulsz, és ezalatt 14-szer voltál osztályelső.
Bármi lehetsz, ami lenni akarsz!
Ne tedd tönkre az életed értük!
Légy őszinte velem!
- Nem akarod a szabadságot? - Nem.
- Ki fogja irányítani az országot? - Majd mi. Együtt.
Khybertől Kanyakumariig és Kohimától Kandaharig,
ki egyesítette az országot?
Ha nem a britek, akkor ki?
Azok fogják vezetni, akik azt se tudják, melyik a jobb kezük?
Látod ezt? Látod?
Hogy mennyire lebecsülöd a saját országodat?
Ezt hívják rabszolgaságnak.
A britek a gondolkodási képességünket is elrabolták!
Ezért mondod, hogy: „Ki, ha nem a britek?” Ezért?
Mi, indiaiak milliói fogjuk irányítani az országunkat.
Elűzzük mindazokat, akik azt hiszik, hogy irányítják Indiát.
A Kongresszustól hallod ezeket, ugye?
Ezért robbant ki belőled az igazság...
Igen, előtört belőlem a tűz, de...
De tehetetlen vagyok,
a szereteted miatt.
A szereteted...
nem szeretet,
hanem a bilincsem, apa.
Nem.
Usha!
Esküdj meg,
hogy semmi közöd sincs a Kongresszus tevékenységéhez!
Esküdj meg!
Szörnyű érzés fogott el.
Nézz a szemembe, és esküdj!
Rád esküszöm, hogy semmi közöm sincs a Kongresszushoz.
És soha nem is lesz.
Megkönnyebbültem.
Menj! Menj vissza dolgozni!
Menj!
Usha, ha bárkivel találkozhatnál ezen a bolygón,
ki lenne az?
Gandhi ji, ki más?
És mindjárt találkozunk Gandhi jivel.
Gyerünk, mosolyogj!
Most pedig kérdezhettek Baputól.
Kérdezhetek valamit, Bapu?
Rendőröket láttam odakint.
Elbizonytalanodtam, amikor találkoztam velük.
Hogy küzdjük le a belső félelmünket?
Ez nagyon jó kérdés.
De gondoljatok arra,
hogy a szívben, amelyet a félelem ural, bátorság is van.
Romboljátok le a félelem falait,
hadd bontson szárnyat a bátorság!
Mert a szárnyaitok bátorságot és hősiességet jelentenek.
A ti szárnyaitok a szabadságot jelentik India számára.
Töltsétek meg szíveteket országotok iránti szeretettel,
ne maradjon hely benne semmilyen másfajta szeretetnek!
Az országotok iránti szeretet áldozatot követel.
Kitartást követel, és lemondást.
Fiatal hazafiak, van ilyen igazi elszántság bennetek?
Igen!
Gandhi ji, ez csak egy módon lehetséges.
Kérj fel mindenkit a cölibátusi fogadalom letételére!
Nem. Mindenkinek joga van eldönteni, hogy milyen életet szeretne élni.
Akik cölibátust akarnak fogadni, saját szabad akaratukból teszik.
Isten a tanúm...
- hogy a testem... - hogy a testem...
- a lelkem... - a lelkem...
- minden érzékem... - minden érzékem...
- elmém és lelkiismeretem... - elmém és lelkiismeretem...
...az országomnak szentelem...
...és cölibátust fogadok.
- Jai Hind! - Jai Hind!
Állj meg, Kaushik! Kaushik, várj!
Állj meg!
Miért nem tetted le velem az esküt?
Mi?
Hatalmas döntést hoztál kettőnkkel kapcsolatban.
Egyedül.
És most engem hibáztatsz?
Mellettem álltál, amikor nem voltak nehézségek,
de amikor áldozatot kellett hozni, úgy döntöttél, hogy visszalépsz?
Miféle áldozat ez, Usha?
Olyan áldozat, amit együtt kellett volna meghoznunk.
Mégis egyedül kellett megtennem.
Kaushik, a te szemedben vannak könnyek,
de az én szívem tört össze.
És mi van az én szívemmel?
1942. AUGUSZTUS 8. GOWALIA TANK MAIDAN
Egy ilyen történelmi pillanat
csak az áldott emberek életét ragyogja be.
Az áldozat, amit most hozunk, az dönti el,
hogy a jövő nemzedékei bilincsben születnek-e,
- vagy szabad ég alatt. - Kaushik nincs itt?
Ma arra kérem a briteket, hogy távozzanak Indiából!
Távozzatok Indiából!
Ez lesz a végső csata a britekkel,
és megadom nektek a mantrát erre az utolsó csatára.
Cselekvés vagy halál!
- Cselekvés vagy halál! - Cselekvés vagy halál!
Ma Bombayben M. K. Gandhi elindította a Távozzatok Indiából! mozgalmat.
A holnapi nyilvános ülésen
a Kongresszus várhatóan bejelenti cselekvési programját.
A kormány szerint Nagy-Britanniát India elhagyására kérni most,
amikor tombol a világháború,
hatalmas szabotázs a Kongresszus részéről.
Majd meglátjátok!
India az év végére elnyeri a függetlenséget.
1942. AUGUSZTUS 9.
Nem, szerintem még augusztusban vagy szeptemberben,
vagy legkésőbb a díváli fesztivál idejére.
Te mit gondolsz, Kaushik?
Szerintem...
MI történt?
Mi történik?
Mi történik? Valaki elmondja?
Mi folyik itt?
Hé, valaki elmondja?
Mi történt?
Gandhi ji, Nehru ji, Patel ji, Maulana Azad,
letartóztatták őket!
A rendőrség könnygázt használ.
A Kongresszust betiltották.
Mit mondott?
Betiltották a Kongresszust?
- Hé! - A rendőrség leengedi a zászlónkat!
Menjünk és húzzuk fel a zászlót!
Cselekvés vagy halál!
Usha!
Cselekvés vagy halál!
Szóval elmentél a Gowalia Tank parkba?
A britek zsarnokok.
Meg fognak ölni.
A Távozzatok Indiából! mozgalom
nem talált követőkre India hűséges lakosai körében.
A Kongresszus vezetőit és főkolomposait India-szerte letartóztatták.
Szükségszerű...
Nagyon fáj a fejem, apa.
A Kongresszusi Irodába mentem Balbirral találkozni,
de a rendőrség lezárta.
Mindenki elrejtőzött.
De ezt ott találtam.
Olvasd el!
Gandhi ji Vanar Senájából a gyerekeket őrizetbe vették,
étlen-szomjan tartották 24 órán keresztül.
Ők csak gyerekek, Usha!
A britek végleg tönkreteszik az országunkat.
Az összes újság hazudik.
Amit látunk, amit gondolunk, amit mondunk,
mindent irányítanak, és mi hagyjuk, hogy ezt tegyék.
Fahadnak igaza van.
Mi történt, piros hó esik?
Usha és Fahad egyetértenek valamiben.
Fahadnak és nekem ugyanaz az álmunk.
Szabadság.
Ráijesztettek az összes újság szerkesztőjére.
Minden hírt figyelnek a lázadásról és annak elnyomásáról, miért?
Mert bátorságot adnának.
És már a rádió is hazugságokat terjeszt.
A brit kormány ópiumot ad nekünk.
És mi élünk vele.
Azt hiszed, hogy versenyezhetünk a britek hazugságaival ezekkel a röpiratokkal?
A hazugságok ellen csak az igazság terjesztésével harcolhatunk.
A kérdés az, hogyan terjesszük az igazságot?
Hogyan?
Kommunikációval.
Gondoljatok bele!
Miért veszítettünk 1857-ben?
Mert nem voltak kommunikációs eszközeink.
A britek szervezett hadseregként harcoltak, mi meg...
Még üzenni sem tudtunk egymásnak.
De most minden utcasarkon van rádió.
Elindítjuk a saját rádióállomásunkat.
Közvetlenül beszélünk hazánkhoz.
Ha Churchill Angliában ülve beszélhet az egész világgal,
mi miért ne tehetnénk ugyanezt?
Simán megtehetjük, Usha.
Még a képzetlen emberek is hallgathatják a rádiót.
- Remek ötlet. - Meg fogtok öletni minket!
Tilos rádióállomást üzemeltetni.
Nem akarok akasztófára menni.
Antara?
Bhaskar?
Rendben, legyen!
Minden vezetőnk börtönben van.
Szóval ki fog szólni országunk népéhez a rádión keresztül?
A vezetőink ugyan rács mögött vannak,
de a Kongresszusi Irodában megvan a beszédeik felvétele.
És az miért jó?
A rádiónkon keresztül közvetítjük őket.
És Kongresszusi Közlöny hírei a lázadásról
eljutnak minden indiai fülébe.
Ha ez a terv működik,
minden gyereket felbiztathatunk Indiában, hogy szálljon szembe a britekkel.
Igen.
A rádióállomás kizárólagos célja az lesz,
hogy egyesítsük Indiát, és újjáélesszük a Távozzatok Indiából! mozgalmat.
Ha valaki hallgatja, érezze azt, hogy a Kongresszus közvetlenül hozzá beszél.
Legyen a neve...
Kongresszusi Rádió.
De hogyan indítsuk el ezt a rádióállomást?
Firdaus mérnök. Emlékszel rá?
Cselekvés vagy halál!
- Cselekvés vagy halál! - Cselekvés vagy halál!
A rádióállomásom?
A világháború még zajlik, idióták!
Ez sértené a törvényt.
A rádióadókat betiltották.
Árulással vádolnak majd, és felakasztanak minket a britek.
Idióták!
Mondja, eladná nekünk a rádióállomást?
- Mi a neved? - Jayanti.
Ha te Jayanti vagy,
akkor én meg Mohammed Ali Jinnah, a nagy vezető.
De, Jayanti, lenne pénzetek egy rádióállomásra?
Ez az én kérdésem.
Mennyi?
Egy kilogramm arany.
- Meg fogja kapni. - Az négyezer rúpia!
Csak 551 rúpia kilenc nap alatt.
Ha ezeket is eladjuk, akkor is messze leszünk a négyezertől.
Még adományt is gyűjtöttünk.
Mihez kezdjünk most?
Hát miféle világ ez?
Még egy forradalomhoz is pénz kell.
Le kell mondanunk
a rádióállomás álmáról.
Menjünk, Fahad!
Mi árad ebből a szobából?
Kétségbeesésnek tűnik.
Nénikém, ne most! Nincs hozzá kedvem.
Oké, csukd be a szemed!
Nénikém, ne most!
Nem hallgat rám.
Gyerünk, ti ketten, csukjátok be a szemeteket!
Gyerünk, csukjátok be!
Te is!
Csináld!
És most képzeljétek el csukott szemmel, hogy néz ki négyezer rúpia!
Mit láttok?
- Rádiót. - Rádiót.
Nyissátok ki a szemeteket!
Ezt nézzétek!
Ezeknek érniük kell négyezret.
Látjátok már a rádiót?
Nénikém, nem fogadhatjuk el!
Miért nem?
Én nem tehetem azt, amit te, nem harcolhatok az utcán.
De tekintsd ezt a szabadságharcunkhoz való hozzájárulásomnak.
Cselekvés vagy halál!
Mostantól ez lesz az én jelmondatom is.
A mérnök eladja a rádióját.
Szóval ez a rádióállomás.
Ez itt a mikrofon, és ez az antenna vezetéke.
Ide kell bedugni az antennát.
Oké? Voilà!
Oké, most menjetek, és hangoljátok a vevőt 42,34 méterre!
Julie, ha hallasz engem, akkor eléneklem ezt a dalt.
Ha nem hallasz, akkor is.
Sikerült! Működik!
Ha ilyen hangosan kiabálsz, a britek simán ránk találnak!
Fahad, működik!
Jó, hogy működik.
De az is fontos, hogy mikor legyen az adás.
Este fél kilenckor, amikor mindenki otthon van.
Este fél kilenckor? Akkor már sötét van.
Mit mondasz az apádnak?
Kell egy ikonikus dal, amivel kezdjük a műsort.
Az All India rádiónak is van.
A Vande Mataram?
Nem, az a végén legyen.
Ahogy a Kongresszus gyűlésein is.
Akkor legyen a Sare Jahan Se Accha!
De nekünk nincs meg az a felvétel.
Próbáld meg a Muszlim Liga irodájában!
A Muszlim Liga irodája?
Nem megyek oda. Bajom lenne belőle.
Régen tag voltam, de már nem vagyok.
Miért?
Mert függetlenséget akarok,
nem két országot.
Usha!
Ez nem tűnik jónak.
Ez a dal túl gyors.
Kell valami, ami előidézi a megfelelő hangulatot, ami...
Vagy mondjuk, hogy: Ez a Kongresszusi Rádió.
Nem. Csináljuk rendesen!
Rendesen? Hogy kell rendesen mondani?
Itt a Kongresszusi Rádió.
Műsorunkat 42,34 méteren közvetítjük.
Valahonnan Indiából, valahova Indiába.
Minden este fél kilenckor.
NASIK BOMBAY TARTOMÁNY
Ne nyúlj a rádióhoz!
M. K. GANDHI 1940. 09. 05.
ÉSZAK-KANARA BOMBAY TARTOMÁNY
Azt mondom a fiataloknak...
Melyik állomás ez? Tekerd vissza!
Nem vagyunk hajlandóak a saját népünkre lőni.
A gyáva katonáknak...
AJMER AJMER-MERWARA-KEKRI TARTOMÁNY
...nincs mit mondanom.
- De ha képesek... - Mi ez a műsor a rádióban?
Úgy tűnik, egy új rádióállomás.
...egész India lázba jön.
BURHANPUR KÖZPONTI TARTOMÁNYOK
Hagyni, hogy a brit kormány bombázzon...
Erről a rádióállomásról mindenkinek tudnia kell Burhanpurban!
MAULANA AZAD 1939. 07. 22.
A britek még nem akarják megadni a szabadsághoz való jogunkat.
ALL INDIA RÁDIÓ ÚJ-DELHI
És a jogunk...
Igazad van.
Ez Maulana Azad, a Kongresszus elnöke.
KATONAI HÍRSZERZÉSI HIVATAL ÚJ-DELHI
Lázadó rádióállomást észleltek. 42,34 méteren.
És nem tudjuk lenyomozni.
Utánanézünk.
AKOLA BERAR TARTOMÁNY
Tedd bele a holnapi közlönybe:
Hallgassák a Kongresszusi Rádiót minden este fél kilenckor!
Hallotta vajon valaki?
- Usha! - Jó estét, apa!
Hova ilyen későn?
Beiratkoztam Chitnis professzor nemzetközijog-óráira.
Ez nagyszerű!
Ha így folytatod, egy nap olyan bíró leszel, mint én.
Mutass be Chitnis professzornak!
Igen, apa, persze.
Bapu szólt hozzánk, mielőtt börtönbe került.
Cselekvés vagy halál!
- Nénikém! - Hazánk nem maradhat rabszolgasorban.
- Nénikém, még nem vacsoráztál? - Nem.
Most nem vagyok éhes. Később eszem.
Rendben.
India népe egyetért, hogy ez hatalmas dolog,
és megérdemeljük a szabadságot.
India nem a gyávák országa...
KONGRESSZUSI KÖZLÖNY
...A Kongresszust azzal vádolják, hogy hátba szúrta a briteket.
Valójában a britek szúrnak minket...
Együtt kell fellépnünk, le kell ráznunk a kasztok, a vallás
és a nyelv bilincseit.
Olyan harcba hívunk titeket,
ahol azok, akik hajlandóak mindent kockára tenni, elnyerik jutalmukat,
de azok, akik csak a saját biztonságukkal törődnek, a vesztes oldalon végzik.
Tudjuk, hogy utáljátok a brit kormányt.
Hallgassátok ezt a műsort mindennap!
Minden fiatal szabadságharcosnak együtt...
Ne fussatok el! Álljatok meg! Tartsatok ki!
Ez India végső küzdelme a függetlenségért.
És ennek most nem lesz vége.
Nem várhatunk tovább.
Szabadságot akarunk, most azonnal!
Nem szabad elveszítenünk az önbizalmunkat!
Büszkék vagyunk mindenkire, aki áldozatot hoz a nemzetért.
Cselekvés vagy halál!
- Jai Hind, testvéreim! - Jai Hind!
Lohia ji, a briteknek sikerült szétzúzni a Távozzatok Indiából! mozgalmat.
Az összes vezető börtönbe került.
Mi még itt vagyunk, Alok.
És mások is vannak, akik új életet hoznak a Távozzatok Indiából! mozgalomba.
Kiégett az izzó.
Cseréld ki!
Nincs másik.
Rendben, semmi gond.
Kongresszusi Rádió.
A név egyértelműen jelzi, hogy a Kongresszus tagjai irányítják.
Össze kell kapcsolnunk őket a földalatti mozgalmunkkal.
Nem látom az arcotokat.
Legalább gyújtsunk egy gyufát!
- Tessék! - Sokkal jobb.
Nézzétek,
ez a rádió válhat
a legerősebb fegyverünkké a britek ellen.
Van még gyufa?
Lohia ji, ez volt az utolsó.
- Nálad sincs több? - Nincs.
Hogy akarsz így forradalmat csinálni?
Ne aggódj!
Nem számít, hány gyufa égett le,
a bennünk izzó tűz sosem alszik ki.
Aktiváljátok az összes földalatti sejtet a városokban!
Felélesztjük a Távozzatok Indiából! mozgalmat a rádión keresztül.
- Jai Hind! - Jai Hind!
INDIAI POSTA MADRASZ-DELHI-KALKUTTA
SZURÁT
INDIA ALKIRÁLYA, ÚJ-DELHI CSŐCSELÉK TÁMADT A BÍRÓRA ÉS A RENDŐRÖKRE
A RENDŐRSÉGNEK TÜZET KELLETT NYITNIA
A VEZETŐKET LETARTÓZTATTÁK
Az asztalon lévő jelentések meglehetősen világosak.
Megsemmisítettük a Távozzatok Indiából! mozgalmat, de ez a rádió újjáéleszti.
A második világháború a határainknál tombol.
Szeretne egy belső konfliktust Indiában?
Találják meg a Kongresszusi Rádiót!
Uram!
Itt a Kongresszusi Rádió.
Műsorunkat 42,34 méteren közvetítjük.
Valahonnan Indiából, valahova Indiába...
Indiát több ezer kapcsolat tartja béklyóban.
Zúzzátok szét ezeket!
Teremtsétek meg ezt az erőt minden faluban...
A Kongresszusi Rádió öt adásának befogása után
elmondhatjuk, hogy valahol ezen a körön belül vannak.
Miért nem az egész világot rajzolja körbe?
A megfigyelési technológiánktól ennyire futja.
Nem elég jó.
Keressék tovább!
Itt a Kongresszusi Rádió.
A Kongresszus földalatti sejtjei szaporodnak egész Indiában.
Ha ez így folytatódik,
lehet, hogy veszélyes események elé nézünk.
A nőket brutálisan kizsákmányolták.
Ami sok, az sok.
Az, hogy ez a kormány uralja Indiát, nagy szenvedést okoz nekünk.
Úgy kell felperzselnünk,
hogy írmagja se maradjon békés földünkön.
CHURCHGATE - APOLLO BUNDER SASOON KIKÖTŐ
Bombayben van.
Gyakrabban kéne találkoznunk, hogy megvitassuk a nemzetközi jog fejleményeit.
- Jó estét, Chitnis professzor! - Jó estét!
- Még egyszer elnézést, Chitnis professzor! - Semmi gond, uram.
Erre tessék!
- Viszlát, uram! - Köszönöm!
Jó éjt, uram!
Hazugság, hazugság,
és még több hazugság.
Mondd el!
Hová mész minden este?
A Kongresszus földalatti mozgalmának tagja vagyok.
A fejemre tetted a kezedet, és megesküdtél rám, aztán hazudtál nekem.
Nem akartam, apa.
Neked nem számít, hogy él-e vagy hal-e az apád!
Dobd be neki az ételt!
Odabent fogja tölteni élete hátralévő részét.
Usha!
Nénikém!
Apa, elmegyek.
Emlékszel, amikor gyerek voltam, azt kérdezted, hol vannak a szárnyaim?
Vannak szárnyaim, apa.
De a szereteted börtönbe zár.
És az én szeretetem irántad a nyílt ég és köztem áll.
„Ne maradt más lehetőségem,
„mint kitörni a börtönömből.
„És, apa,
„igaz, hogy megesküdtem rád, és hazudtam.
„De az nem igaz, hogy nekem nem számít,
„hogy élsz-e vagy halsz-e.
„Isten a tanúm!
„Ha neked tudnám adni az életemet, habozás nélkül megtenném.
„Szóval, soha ne gondold...
„vagy mondd ezt másként.
„Ez az egyetlen, amit bánok, amikor elmegyek innen.
„Vigyázz a nénikémre!
„Ne keress engem, apa!
„Ha sikerül életben maradnunk,
„akkor legközelebb egy szabad Indiában fogunk találkozni.
„A te Ushád!
„Jai Hind!”
Mi mást tehettem volna, nénikém?
Hari, mi hétköznapi emberek vagyunk, fiam.
Nem tudunk semmit a bátorságról.
Usha elment harcolni az ország szabadságáért.
Ha túléli, eléri, hogy szabad legyen ez az ország.
És ha nem,
a lányunkra mártírként emlékeznek majd.
Ez az édességbolt.
Beszélnünk kéne nekik a rádióállomásunkról?
Értékeljük a helyzetet.
Gyere be, siess!
A földalatti Kongresszus üzenete mindenkit elér.
Lohia ji?
Igen, én vagyok. Személyesen.
Usha vagyok.
Senki sem tud róla, de mi vezetjük a Kongresszusi Rádiót.
Tessék?
Én és a főiskolai barátaim, Fahad és Kaushik vezetjük a Kongresszusi Rádiót.
- Hol vannak? - A kapunál.
Fahad, Kaushik!
- Jai Hind, uram! - Jai Hind!
Uram...
Uram, én... Fahad Ahmed vagyok, uram.
Sokat hallottam... sokat olvastam önről.
Ön igazán nagyszerű, uram!
A nagy Manohar Lohia az unokatestvérem.
Én csak Ram Manohar Lohia vagyok, egy hétköznapi ember.
De elég a viccből. A lényegre térek.
Büszke vagyok mindhármótokra!
Gyerünk, mondjatok el mindent a rádióállomásról!
- Gyerünk! - Rendben.
A rádiót egy babulnathi lakásból üzemeltetjük.
Mangalore-tól Ajmerig
megerősítették, hogy a Kongresszusi Rádió elérhető.
De ez nem elég.
Azt akarjuk, hogy Burmától Beludzsisztánig hallgassák ezt a rádiót,
és Kasmírtól Kanyakumariig.
Kamat a műszaki szakértőnk.
- Kamat. - Igen.
Szükségünk van egy erős egyenirányítóra,
hogy növelje a rádióállomás hatósugarát.
Még valami, az adás hangminősége rossz.
Ennek javítása érdekében mikrofon helyett felvételeket kell használnunk,
amelyeket itt rögzíthetünk.
- Minden tiszta? - Igen.
Bővítenünk kell a rádiót, hogy ezrekhez érjen el,
és aztán milliókhoz!
Ez a rádió lesz a nemzet hangja.
Holnaptól mindannyian, az egész ország területéről
újraindítjuk a Távozzatok Indiából! mozgalmat.
- Cselekvés vagy halál! - Cselekvés vagy halál!
Cselekvés vagy halál.
Az amerikaiak lenyomozták, uram.
A Kongresszusi Rádió Bombayben van.
Csípjék el, mielőtt kinövi magát!
Ha a nyomás tovább fokozódik, el kell engednünk Gandhit.
Találják meg!
Pusztítsák el!
És akasszák fel azokat, akik üzemeltetik!
Engedjenek ki innen!
Haldoklom.
Hé, gyere!
Gyere!
Mozgás!
Kérem, uram, engedjen el!
Haldar úr!
Kezdhetjük?
Kérem, engedjen el, uram!
Nem tudok semmit, uram!
Uram, mi lesz, ha meghal?
A halála nem jelentene problémát.
Az lenne a probléma, ha úgy halna meg, hogy nem mondana semmit.
Uram, a rendőrkapitány-helyettes keresi.
John Lyre felügyelő, bűnügyi osztály.
Egyedül fejezte le a bombayi Kongresszust az elmúlt pár hétben.
Corrigan dandártábornok, a delhi katonai hírszerzés vezetője.
- Uram! - A Kongresszusi Rádió Bombayben van.
A rádió levadászása az alkirály elsődleges prioritása.
Megkapja a legújabb megfigyelő és kommunikációs berendezéseket.
Nincs veszteni való időnk!
Uram, megtalálom a rádiót.
És az árulókat, akik üzemeltetik.
Itt a Kongresszusi Rádió. Műsorunkat 42,34 méteren közvetítjük.
Valahonnan Indiából, valahova Indiába.
Minden este fél kilenckor.
Kedves honfitársaim,
Ram Manohar Lohia beszél mindnyájatokhoz.
Lohia!
Gandhi jitől kaptunk egy mantrát...
Egy politikai agitátor, akit még nem kaptunk el.
Cselekvés vagy halál.
Biztosan ő áll a Kongresszusi Rádió mögött.
Több ezer évvel ezelőtt...
Körözési plakátokat akarok Lohiáról az egész városban!
Valaki biztos megépítette ezt a rádiót.
Ez a forradalom már az életünk része.
Maximum négy vagy öt bombayi rádiómérnök
képes összeállítani egy ilyen eszközt.
Hozzuk be őket!
A Kongresszusi Rádió veszélyben van.
Mi?
A rendőrség keresi a rádiómérnökötöket.
De miért hinnék neked? Ki vagy te?
- A rendőrség. - Mi?
A forradalmárok nem egyformák.
Különben ki védné az olyan forradalmárokat, mint ti?
Nem hiszek neked.
A Kongresszusi Rádió az Alankar-házban működik,
de senkinek sem mondtam el.
Menj és mentsd meg a mérnököd életét!
Kinek ilyen sürgős?
- Nyissa ki! - Mi az?
Jönnek a rendőrök. Sietnünk kell!
Hozom a kocsikulcsot.
Tudja, hogy itt vagyunk.
Gaonkar, nézzen körül hátul!
Tambe, elöl nézzen körbe!
Megállni!
Azt mondtam, állj!
Megállni!
Állítsák meg!
Állítsák meg a mérnököt!
Szedjék le rólam!
Szedjék le!
Engedd el! Szállj le róla!
Szállj le rólam, te mocskos indiai!
Hogy mersz hozzám érni?
Balbir sok évvel ezelőtt elfogadta, hogy mártírhalált halhat.
Ahogy mi is, mindannyian.
Nem veszítettük el Balbirt,
értünk halt mártírhalált.
Mert tudta, hogy így folytatódhat küzdelmünk a szabadságért.
Nem találtunk megfelelő egyenirányítót az állomáshoz egyetlen boltban sem.
De egy csempésznek sikerült szereznie.
Ezért találkoznotok kell vele.
Akadhatnak komoly gondok.
- Remélem, nem ijedtek meg. - Nem, Lohia ji.
Értjük.
A neve Daulat Singh.
Ma este tízkor a Haji Khan Dargah bazárban lesz.
Kabir boltjában.
Ha megkapja a pénzt, tiétek az egyenirányító.
Vigyázzatok magatokra!
Legyetek óvatosak!
Jai Hind!
- Jai Hind! - Jai Hind!
KÖRÖZÉS RAM MANOHAR LOHIA
Daulat Singh.
- Itt várjatok! - Légy óvatos, Usha!
Gyerünk!
- Állj! Megállni! - Állj!
Állítsák meg őket!
Tájékoztassa Lyre urat!
Mozgás!
Tűnj az utamból!
Mozgás!
Állj meg!
Megállni!
Félre az útból!
Rendőrség! Leszállni!
Gyerünk!
Hé, állj meg!
Mit csinálsz?
Tűnés innen!
Gyerünk!
Félre!
Utat!
Hé!
- Megállni! - Állj meg!
Tartson itt mindenkit Lyre úr érkezéséig!
Majd én követem.
Hé!
Mi folyik itt, testvérem?
Azt mondtam, hátra, nem?
Mindenki lépjen hátra!
Hé! Hová mész? Megállni!
Gyere!
- Mi a... - Hé!
Állj!
Senki sem távozhat innen!
Itt vannak a zsaruk. Ez nem vicc.
Uram!
Senki sem távozhat alapos átkutatás nélkül!
Átkutatni mindenkit!
Mondtam, hogy légy óvatos!
Tudtad, hogy ott van a rendőrség!
- De ezt meg kellett tenni. - De hogy tehetted...
Azt hiszed, ha meghalsz, akkor India független lesz?
Usha, nézd!
Remeg a kezem.
Usha, hozzád beszélek! Válaszolj!
Légy őszinte velem!
Az országért csinálod, vagy miattam?
Szóval, ami köztünk van,
az hazugság?
Nem.
Nem hazugság.
De eltörpül...
hazánk szabadsága mellett.
Ha nem tudsz velem tartani ezen az úton a szabadság felé, akkor ne tarts velem!
De, Kaushik,
kérlek, ne akadályozz engem!
Fahad!
Figyelj!
Neked kell vigyáznod Ushára!
Ígérd meg nekem! Ígérd meg!
Ne aggódj a szív miatt, mindegy, hogy dobog-e, vagy megáll,
de a küzdelemnek a szabadságért folytatódnia kell!
Kedves honfitársaim, Ram Manohar Lohia beszél hozzátok.
Mahatma Gandhi nemes leckéi az erőszakmentességről
új fegyvert adtak kezünkbe...
GURDASPUR PANDZSÁB TARTOMÁNY
...az igazságtalanság és a zsarnokság ellen.
Békésen tiltakozzatok a külföldi termékeket előállító gyárakban!
Kérjük meg testvéreinket, ne dolgozzanak a kormánynak!
SHIMLA PANDZSÁB TARTOMÁNY
Üdv, testvérem!
Kerüljünk minden olyan üzletkötést, ami bíróság elé juttathat bennünket.
Hagyjuk, hogy a gazdák felhalmozzák a gabonát és egyéb terményeket!
Folytassuk továbbra is ebben a szellemben!
Nem csinálunk semmi rosszat.
Ezt a szabadságért tesszük, amire mindannyian vágyunk.
Országunk minden polgárának kötelessége,
hogy mindent megtegyen annak érdekében, hogy elérjük az ország függetlenségét.
Pesavar városa teljes sztrájkba lépett
tiltakozásul a Kongresszusi Bizottság tagjai és mások letartóztatása ellen.
PESAVAR ÉSZAKNYUGATI HATÁR MENTI TARTOMÁNY
...a Kongresszus a boltok kinyitása ellen, a gyűjtő, akit azok irányítanak...
A Kongresszus nem hagyja magát.
Ezúttal nyerni fogunk.
Cselekvés vagy halál!
Az elnyomás és a megfélemlítés...
KALKUTTA BENGÁLI TARTOMÁNY
Netaji Németországból harcol, a Kongresszus pedig innen.
India hamarosan szabad lesz.
- Jai Hind! - Jai Hind!
Ennek véget kell érnie.
Ami sok, az sok!
Hazánk nem maradhat rabszolgasorban.
Ha a lázadás továbbra is így erősödik, akkorára fog duzzadni,
hogy elhozza a brit uralom teljes végét.
Rádiónk már egész Indiában hallható.
Ezek a zászlók mind egy-egy földalatti sejtet képviselnek.
Rádiónk segítségével fel kell készítenünk a sejteket a lázadásra.
A végső csata bejelentésének napja már nincs messze.
Most már senki sem győzhet le minket.
- Jai Hind! - Jai Hind!
Dhar hadnagy, uram. Brit Indiai Hadsereg.
Roy hadnagy, uram. Brit Indiai Hadsereg.
A rendőrségi informátor szerint van egy új rádióbemérő furgonjuk.
Kiszagolja a rádiójeleket, mint egy rendőrkutya.
De nincs minden veszve.
Lehetetlen elrejteni.
Csak akkor tudnak beméri minket, amikor a rádió épp közvetít.
Ők ezt a technológiát használják majd, mi pedig a szemünket.
JELERŐSSÉGMÉRŐ
Kamat majd segít nektek.
Itt a Kongresszusi Rádió, műsorunkat 42,34 méteren közvetítjük.
A Malabar Hillről indulunk.
Valahonnan Indiából...
A Kongresszus minden hűséges tagja kötelezze el magát amellett,
hogy nem nézi tétlenül országunk rabszolgasorba taszítását,
hanem személyes ügyként kezeli azt, és aktívan részt vesz ebben a küzdelemben.
Ez az elkötelezettség vezérelje tetteiteket!
A brit kormány úgy beszél rólunk, mintha huligánok lennénk.
Gyerünk, egyesítsük erőinket,
legyünk mindannyian békés lázadók a szabadság érdekében!
A néphez fordulok! Kerekedjetek felül a konfliktusaitokon,
hogy együtt, egy országként léphessünk tovább!
Valahonnan Indiából, valahova Indiába.
Minden este fél kilenckor.
Társaim,
tudjátok, hogy a brit kormány háborúban áll Indiával.
Szerte az országban
erőszakosan lépnek fel ellenünk, botot és könnygázt használnak.
Továbbá a Kongresszusi Bizottság...
A jel egyre erősebb.
Azért, mert a Kongresszus hatalmas erőfeszítéseket tett,
hogy tárgyaljon a brit kormánnyal,
de jelenleg a tárgyalások semmilyen csatornán nem folynak tovább.
El az útból! Mozgás!
Félre!
Mielőtt bebörtönözték, Gandhi ji azt mondta, hogy ez lesz a végső csatánk.
Vagy felszabadítjuk Indiát, vagy belehalunk ebbe a küzdelembe.
- Gyerünk, Gaonkar! - Uram!
Lássuk, most hogy menekülnek el!
Usha! A furgon erre tart.
Kapcsold ki!
Álljunk meg!
Látnak minket.
Menjünk!
Ma este megint Babulnathba megyünk.
Itt a Kongresszusi Rádió, műsorunkat 42,34 méteren közvetítjük.
Itt nincs nyoma a jelnek.
Találtak megoldást.
Másik épületből sugároznak.
És ha rábukkanunk a jelükre,
megint máshova költöznek, amint meglátnak minket.
„Megoldás.”
Tetszik ez a szó.
Most nekünk kell egy „megoldás”, hogy ellensúlyozza az ő „megoldásukat”.
Valamit tennünk kell, hogy mire meglátnak minket,
már a markunkban legyenek.
Egy dolgot tehetünk, uram.
- Üdv, testvérem! - Üdv, testvér!
Gyere!
Üdv, nővérem!
Rengeteg munkát hoztam neked.
Készíts annyit, amennyit csak bírsz!
- Meglesz. - Százszor harminc centis legyen!
GANDHI ERŐSZAKMENTESSÉG BÉKÉBEN ÉS HÁBORÚBAN
Tekerd fel, rögzítsd szorosan, és dobd el!
Lohia ji, nem távolodunk el Gandhi ji igazságától,
az erőszakmentességtől?
Nem szükséges, hogy ami igaz, az helyes is legyen.
Csak annyit tudok, hogy igazunk van.
De Gandhi ji maga az igazság.
Addig nem pihenhetünk, amíg el nem érjük a teljes szabadságot.
Ha lankadnának erőfeszítéseink, azzal elárulnánk azokat,
akik nekünk ajándékozták a szabadság fáklyáját
életük feláldozásával.
Lohia ji!
Négy napja nem láttuk a furgont.
Úgy tűnik, mintha feladták volna.
A britekről mondhatunk jót és rosszat is, de a megtévesztés remekül megy nekik.
Ne várjatok külső útmutatásra!
India forradalma a szegények forradalma.
Egy szabad Indiában a munkások és a gazdák sora jobbra fog fordulni.
Uram!
A sztrájk a leghatékonyabb eszköz a függetlenséghez vezető kapu áttöréséhez.
Kulcsfontosságú fenntartani a sztrájkot addig, amíg el nem érjük a szabadságot.
Álljunk meg!
A hinduknak és a muszlimoknak össze kell tartania.
Ballard Road, keleti oldal.
Bojkottáljuk a brit árukat!
Vegyük ki a pénzünket az állami bankokból!
Bojkottáljuk mindazokat, akik ezt az elnyomó kormányt szolgálják!
Vegyük fontolóra, hogy falura költözzünk!
Próbáljunk meg pénzt félretenni!
Készítsünk fonalat az otthonunkban,
próbáljuk elérni a falvakban az anyagi függetlenséget.
A brit kormány kimutatta a foga fehérjét...
Itt van a rendőrség.
Abban a helyzetben...
Tudják, hogy itt vagyunk.
- Siess! - Kamat ji, menjen!
A rendőrök ismerik.
- És a rádió? - Majd mi megoldjuk. Menjen!
Hallgatom!
Uram, lenyomoztuk a jelet, a Ballard Road 79-ből jön, a Sunshine-házból.
Ballard Road 79, Sunshine-ház. Küldje az embereit!
RENDŐRSÉG
Itt a Bombayi Rendőrség!
Mindenki békésen hagyja el az épületet!
Üres kézzel!
Ha valaki megpróbál hősködni,
élete hátralévő részét rács mögött fogja tölteni.
Fahad, kösd meg gyorsan! Kinézek.
Mindenki lassan és nyugodtan hagyja el az épületet!
Minden lakást át fogunk kutatni.
A saját biztonságuk érdekében.
Ne akadályozzák a munkánkat!
Békésen vonuljanak ki!
Fahad, menned kell!
- Leeresztem a hátsó sikátorba. - Miért? Csak te halhatsz meg az országért?
Oké, te ereszted le. Én megyek érte.
Nem hallottad a lövést?
Kérdeztem valamit!
Uram...
- A szomszédom... - Meghalt a szomszédod?
Sánta.
Ott van.
Oké, rendben. Legyenek óvatosak!
Fahad, előreszaladok.
Hé, hátra! Menjenek hátrébb!
Mindenki lépjen hátrébb!
- Hátrébb! - Fahad, csapdába estünk.
Meddig tart még?
- Halljam! - Uram!
Átkutattuk az egész épületet. Nem találtunk semmit.
Az hogy lehet?
Mozgás! Tűnés az utamból!
Mindenki menjen be!
Menjünk!
Gyerünk, Usha!
Siess, Fahad!
Hogy talált ránk a rendőrség?
Háromszögeléssel.
A rendőrség egy helyett két furgont használt.
Ezt nevezik háromszögelésnek.
Elmagyarázom.
Képzeljük azt, hogy ez a pohár a mi rádiónk,
és ez a két csésze a két furgon.
Ez a két furgon Bombay utcáin cirkál,
keresi a rádiót.
Amint a két furgon
a rádiónk fél kilométeres hatótávolságán belülre kerül,
felismerik a jelünket, és az irányt, ahonnan jön.
Most két vonalat húzok ezektől a furgonoktól a jel irányába.
És a két vonal metszéspontja...
megmutatja a rádiónk helyét.
Nem számít, honnan közvetítünk,
a rendőrség két-három épület pontossággal be fog mérni minket.
Akár öt percen belül is.
Túl kockázatos lenne bármit is közvetíteni.
Az egész ország készül a végső csatára,
és a dátum is megvan már.
A díváli fesztivál.
De ez még titok.
Az ország összes földalatti sejtjének együtt kell megindulnia.
És ezt az üzenetet csak a rádión keresztül lehet elküldeni.
Ha most állunk le a rádióval, az összes kemény munka kárba vész.
Felállíthatunk egy másik adót?
Így van.
Mi van, ha felállítjuk a másik adót 15-25 kilométerre az elsőtől?
Jól van.
És amint a furgonok közel kerülnek az első adóhoz,
kikapcsoljuk azt az adót, és bekapcsoljuk a másikat.
És mire a furgonok elérik a másik adót,
már lement az adásunk.
Igazuk van.
A furgonok nagyon lassúak.
Szép munka!
A következőt tesszük.
Átvisszük a jelenlegi adót egy új lakásba,
és elkezdünk beüzemelni egy másikat.
A díváli tíz nap múlva itt van.
Csak tíz napunk van.
Cselekvés vagy halál.
Öt napja nem közvetítettek semmit.
Mi van, ha tudnak a második furgonról?
Dhar, mondja,
ön mit tenne a helyükben?
Csak egyféleképpen úszhatják meg a háromszögelést.
Két adóval.
Két adóval?
Értem.
Nem lesz időnk arra, hogy két adót háromszögeljünk egy éjszaka alatt.
Ha Lohia talált egy „megoldást” „megoldásként” a mi „megoldásunkra”,
akkor biztos, hogy a mérnökük felállít valahol egy másik adót.
Fogjuk el mindet!
Ugyanazon a napon, ugyanabban az időben, egyszerre!
A szabadság apró szikráit a Kongresszusi Rádión keresztül
India-szerte tomboló lángokká kell élesztenünk!
Ram Manohar Lohia
Név - Sarojini Cím - Tilak Marg Ajmer
Üzenet Lohia jitől.
Próbaüzem.
Itt a Kongresszusi Rádió. Próbaüzem.
Csak meg kell mutatnunk az embereknek, hogy készen állunk.
A nyilvánosság velünk együtt fog megindulni,
és a lángokat a szabadság vulkánjává hevítjük.
- Készen álltok? - Igen!
Lohia ji, mindkét rádió készen áll.
Szép munka!
Kamat, Fahad, készüljetek fel a beszéd rögzítésére!
Rendben.
Petárdák!
Rengeteg petárdát robbantok ezen a díválin.
Kedves honfitársaim,
ma van a forradalom éjszakája.
Ma este Gandhi ji jelmondata, a „Cselekvés vagy halál”
a tettek mezejére lép.
Én kezdem az adást a Sitara-házból.
Te készenlétben maradsz az itteni rádió mellett.
Hol a fenében van a mérnök?
Elment Julie-val találkozni.
Julie!
Ne! Engedjék el!
- Várjanak! - Kérem!
- Nem mehetnek el! - Kérem!
Már csak öt óránk van hátra az adásig.
Helyezzük át az adót, mielőtt a mérnök megadná nekik a helyünket!
Kérem, hajtson gyorsabban!
Menjünk tovább!
Uram, láttam ezt az embert az ablakon át.
Engedjenek, kérem!
Gyerekek petárdáztak, amikor láttam.
Biztos, hogy ő volt?
Igen, uram. Biztos. Esküszöm, ő volt az.
Másik úton is mehetett?
Usha, Fahad!
Nem igazán tudom, de van egy sikátor...
Mi ez az egész?
Lohia ji időben elmenekült. Találkozni akar veletek.
Elkapták a mérnököt.
Beszélt nekik az új adóról Santa Cruzban.
Jutalmat kapsz, ha tényleg így van.
Csak ő volt itt, uram.
Uram, Lohia nincs bent.
Készítsék elő a furgonokat!
Ma...
A Kongresszusi Rádiónak befellegzik.
Biztosan el fognak kapni minket, ha ma közvetítünk,
lehetetlen kicselezni a háromszögelést egyetlen adóval.
Nem.
Ma mindenáron közvetítenünk kell.
Az összes sejt a bejelentésemre vár.
A mai beszédemben mindannyiuknak zöld jelzést adok.
Állítsuk le Indiát!
Ma minden indiainak meg kell mutatnunk,
hogy együtt képesek vagyunk megroppantani a Brit Birodalom gerincét.
Megcsináljuk az adást, Lohia ji.
De nem ketten, csak egyikőtök!
Nem kell mindkettőtöknek kockáztatnia az életét.
Lesz még lehetőségetek a mártíromságra.
Döntsétek el, melyikőtök fogja csinálni!
És ez nem kérés, hanem parancs!
Jai Hind!
- Jai Hind! - Jai Hind!
- Fahad, állj! - Usha, ne állíts meg!
Én csinálom az adást, te maradj itt!
Fahad!
Másfél évesen kaptam el a gyermekbénulást.
Soha többé nem tudtam rendesen járni, Usha.
Sose éreztem magam teljes embernek.
Végre lehetőséget kaptam, hogy az legyek.
Ne vedd el tőlem!
Nem te vagy az egyetlen, aki bizonyítani akar.
Én lánynak születtem.
Azért is megküzdöttem, hogy kiléphessek a házból.
Gandhi ji híve vagyok,
de tudod hányszor hazudtam?
Hányszor csaltam?
Megesküdtem az apámra, és hazudtam neki, Fahad!
Egyikünk sem teljes ember a maga szemszögéből.
Szóval hogyan döntünk?
Azt teszed, amit mondok?
Nem adom fel.
Akkor esküdj... India függetlenségére!
Esküszöm India függetlenségére.
Látod azt az ágyút?
Fussunk versenyt odáig!
Ez csalás, Usha!
Fahad! Fahad, megegyeztünk.
- Megesküdtél, ne szegd meg! - De ez csalás!
Kihívni egy béna embert egy versenyre,
és megzsarolni azzal, hogy esküt tett. Figyelj!
Ez árulás.
Mi mást tehettem volna?
Vagy a te gyűlöleteddel élek együtt, vagy a sajátommal.
És én a te gyűlöletedet választottam.
Nem bocsátasz meg nekem?
Usha!
A te helyedben...
én is ugyanezt tettem volna.
Cselekvés vagy halál!
Cselekvés vagy...
Jai Hind, Usha!
Fahad mondta el?
Igen.
Menj el!
Nem!
Nem megyek sehova.
A rendőrség letartóztat, akár idebent vagyok, akár odakint.
A semmiért áldozod fel magad.
Ma mindketten...
készen állunk arra, hogy feláldozzuk az életünket azért, amiért a szívünk dobog.
Egyeseknek a forradalom a szerelme,
másoknak a szerelem maga a forradalom.
Itt a Kongresszusi Rádió, műsorunkat 42,34 méteren közvetítjük.
Valahonnan Indiából, valahova Indiába.
Kedves honfitársaim, itt Ram Manohar Lohia, mindnyájatokhoz szólok.
Roy, jelentést!
Ma van a forradalom éjszakája.
Nincs jel, uram.
Ez az az éjszaka, amikor India nagy kihívás elé néz.
Semmi.
Ez az az éjszaka, ami áldozatokat követel.
Ez az az éjszaka, amikor harcolunk a szabadságért.
Ma este Gandhi ji jelmondata, a „Cselekvés vagy halál” a tettek mezejére lép.
Ma este megzavarjuk az utak, vasutak és távíróvonalak hálózatát...
Fahad szerint
csak öt-tíz percünk lesz a sugárzásra,
mielőtt a rendőrség ránk talál.
Igen.
Ma este űzzétek ki a félelmet a szívetekből!
Végre kell hajtanunk ezt a lázadást, utolsó harcunkat a szabadságért!
Ma este dől el a mi sorsunk, és az övék is.
Dhar!
Ma este megszabadulunk a Brit Birodalomtól.
Mindegy, hogy mennyi ideig tart...
A jel a Malabar Hillről érkezik.
Uram!
Hajtson a Malabar Hillre!
Lehet, hogy elbukunk, de még egyszer felkelünk és harcolunk.
Népünk fájdalmából és nehézségeiből tápláljuk bátorságunkat.
Mint egy izzó vulkán,
a szabadság lángja örökké fényesen lobog majd szívünkben.
- Halljam! - Uram, megtaláltuk a jelet, uram!
A Kamala Nehru park sarkától 45 fokkal délnyugatra a Ridge úton.
Remek! Kezdjék meg a háromszögelést!
Függetlenség, önbecsülés és saját kormány.
És ez a követelés visszhangzik...
Hagyd a rádiót bekapcsolva, és menjünk!
A bejelentés elhangzik anélkül, hogy elkapnának minket.
Mi van, ha a rendőrség ideér és leállítja az adást, miután elmentünk?
Hogy akarod megállítani a rendőröket?
Megállítom őket.
Usha, ne légy ostoba! Fegyverük van.
Akkor golyót kapok és meghalok.
De ez az adás nem fog leállni, amíg én élek!
Itt.
Sitara-ház, Gibbs Road.
- Küldje őket! - Uram!
- Gaonkar, a Gibbs Roadra! Gyorsan! - Uram!
Most elkaptuk őket.
Menj el, Kaushik!
Nem megyek sehova.
Egy ideig országszerte anarchia uralkodik majd.
De ez az anarchia jobb, mint a rabszolgaság.
Ez az anarchia a városokban fog kezdődni, mert a városok éheznek majd, ha a gabona-,
a zöldség- és a gyümölcsszállítmányok nem érkeznek meg.
Meg kell zavarnunk a városok ellátását!
Költözzünk ki a városokból a falvakba!
KALKUTTAI LEGFELSŐBB BÍRÓSÁG
Itt van a rendőrség.
Ott a rádió antennája. A negyedik emeleten.
Vigyük a szekrényt!
Tegye meg a bejelentést, Lohia ji!
Azok, akik úgy döntenek, hogy nem vesznek részt ebben a függetlenségi harcban,
maradandó nyomot hagynak a történelemben.
Az ő gyávaságuk sem merül feledésbe.
Fontos, hogy most készenlétben kell állnunk.
A forradalom sikerének érdekében
áldozatokat kell hozni.
Ebből a forradalmi mozgalomból egyértelműen látszik, hogy kitartunk.
Ideje megmutatni, hogy igazi indiaiak vagyunk!
Nézzék meg ott!
Inkább most haljunk meg egyszer, mint továbbra is minden nap.
Rendőrség!
Tegye meg a bejelentést, Lohia ji!
...amíg nem állunk készen feláldozni az életünket,
addig nem kelthetjük új életre hazánkat.
Elhatároztuk, hogy életünk árán is harcolunk,
és sosem adjuk meg magunkat.
Tegye meg a bejelentést!
Barátaim, rázzátok le a bilincseket, és csináljunk történelmet!
Kinyitni!
Állítsuk le a vonatokat, a postát, a táviratozást, zavarjuk a telefonokat!
Állítsuk le Indiát!
- Cselekvés vagy halál! - Cselekvés vagy halál!
- Jai Hind! - Jai Hind!
- Állítsuk le Indiát! - Állítsuk le Indiát!
Kinyitni!
Éljen a forradalom!
Churchill, távozz Indiából!
Éljen a forradalom!
- Jai Hind! - Jai Hind!
Gyere!
Hozzátok! Gyerünk! A lányt is!
Fogjátok le!
Hé!
Megölhet,
de ma ezt a dalt végigjátsszuk!
- Vande Mataram! - Vande Mataram!
Tartóztassák le őket!
- Vande Mataram! - Vande Mataram!
Vande Mataram!
Éljen a forradalom!
Cselekvés vagy halál!
Éljen a forradalom!
Vande Mataram!
Nem, kormányzó. Nem!
Hagyta, hogy a dolgok túl messzire menjenek a Bengáli tartományban!
Tábornok!
Tartsa készenlétben a hadsereget!
Végezzenek velük!
Éljen a forradalom!
Mondd el, hol van Lohia!
Cselekvés vagy halál!
Gyerünk, állítsátok meg őket!
Éljen a forradalom!
Mondd el, hol van Lohia, és élni fogsz!
Írd alá!
Cselekvés vagy halál!
Jai Hind!
India függetlenségének álma összetört.
Összetörték.
Csak egy emberről kell beszélned... Ram Manohar Lohiáról.
És élni fogsz.
Jai Hind!
USHA NÉGY ÉVET TÖLTÖTT A PÚNAI YERAVADA BÖRTÖNBEN.
Kedves Usha,
folyton azon töprengek, hogy telnek napjaid a börtönben.
Irtózom a gondolattól,
hogy a lányom, aki valaha arról álmodott, hogy hódarvakkal szárnyal,
most börtönbe van zárva.
De amikor Lohia ji eljött hozzám, biztató szavai némi vigaszt nyújtottak.
Nem azért harcolunk a zsarnokokkal, hogy győzzünk,
hanem azért, mert zsarnokok.
Sosem kaptam annyi tiszteletet, mint amennyit most kapok azért,
amiért a te apád vagyok.
Örülök, hogy megesküdtél rám és hazudtál.
Az apád, aki a britek rabszolgája volt, halott.
Már új apád van,
aki büszke arra, hogy te vagy a lánya.
Te vagy az én kincsem.
Tudom, hogy négy év hosszú idő.
Talán folyton kísért téged a gondolat, hogy:
„Miért szenvedtem ennyit?”
Amikor kijutsz a börtönből,
lehet, hogy többé már senki sem ismer fel téged.
Míg vannak, akiket csodálnak, másokat szeretettel halmoznak el,
olyanok is vannak, akik észrevétlenek maradnak a történelem folyamán.
De egy dolgot sose felejts el, Usha!
A hősök, akikről nem szólnak dalok, fontosabbak, mint a többi hős.
Mert a névtelen hősök tiszták,
és minden értelemben tagadhatatlan hősök.
Ahogyan az apró szikra, amely meggyújtja a forradalom fáklyáját,
sem marad többé szikra, hanem maga lesz a fáklya.
Már nem csak forradalmár vagy,
maga vagy a forradalom.
A te küzdelmed szárnyai
repítenek el minket a független Indiába.
Jai Hind!
Vande Mataram!
USHA 1946-BAN SZABADULT, 20 000-EN FOGADTÁK AZ ÁLLOMÁSON.
A FILM A NÉVTELEN HŐSÖKNEK ÁLLÍT EMLÉKET, AKIK ÉLETÜKET ADTÁK INDIA SZABADSÁGÁÉRT.
LOHIÁT 1944-BEN LETARTÓZTATTÁK ÉS BRUTÁLISAN MEGKÍNOZTÁK
A BRITEK A LAHORE BÖRTÖNBEN.
MIUTÁN 1946-BAN SZABADON ENGEDTÉK, ÚJRA CSATLAKOZOTT A SZABADSÁGHARCHOZ.
A FILM IHLETŐJÉT, USHA MEHTÁT 1998-BAN
PADMA VIBHUSHAN-DÍJJAL TÜNTETTÉK KI. 2000-BEN HALT MEG.
SOSEM LÉPETT POLITIKUSI PÁLYÁRA.
A feliratot fordította: Keresztes Andrea
Kreatív supervisor: Anita Dranka